PRIMĂRIA COMUNEI HĂRMAN

Stimați cetățeni,

Țin să vă informez faptul că astăzi, a avut loc o întâlnire de lucru cu reprezentanții firmei TBL, câștigătoarea licitației derulate prin OCPI, privind realizarea intabulărilor gratuite.

În urma procesului de reorganizare internă, firma TBL își va relua activitatea în perioada imediat următoare.

De îndată ce vom primi din partea acestora informații oficiale referitoare la ieșirea în teren pentru efectuarea măsurătorilor, Primăria va reveni cu detalii concrete privind calendarul și zonele vizate.

Vă mulțumim pentru înțelegere și vă asigurăm de sprijinul nostru constant în derularea acestui demers important pentru comunitate.

Primar, 
Onoriu Aurelian Velican
